6เดือนธุรกิจประกันมียอดสินทรัพย์1ล้านล้าน
คปภ.เผย 6 เดือนแรกธุรกิจประกันภัยมีสินทรัพย์รวมกว่า 1 ล้านล้านบาท
6 ก.ย. 2554

คปภ.เผย 6 เดือนแรกธุรกิจประกันภัยมีสินทรัพย์รวมกว่า 1 ล้านล้านบาท
นางจันทรา บูรณฤกษ์ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ณ วันที่ 30 มิ.ย. 2554 ธุรกิจประกันภัยมีสินทรัพย์รวมจำนวน 1.51 ล้านล้านบาท เพิ่มขึ้นจากช่วงเดียวกันของปีก่อน  15.17% โดยแบ่งเป็นสินทรัพย์ของธุรกิจประกันชีวิตจำนวน 1.31 ล้านล้านบาท เพิ่มขึ้นจากช่วงเดียวกันของปีก่อน 15.10%  และเป็นสินทรัพย์ของธุรกิจประกันวินาศภัยจำนวน 1.95 แสนล้านบาท เพิ่มขึ้นจากช่วงเดียวกันของปีก่อน   15.59%
ทั้งนี้ ธุรกิจประกันภัยได้นำสินทรัพย์ไปลงทุนจำนวน 1.40  ล้านล้านบาท ขยายตัวจากช่วงเดียวกันของปีก่อน   15.45%  คิดเป็นสัดส่วน 93.15% ของสินทรัพย์รวม   โดยแยกเป็นการลงทุนของธุรกิจประกันชีวิตจำนวน 1.25 ล้านล้านบาท ขยายตัวจากช่วงเดียวกันของปีก่อน  15.39% คิดเป็นสัดส่วน 95.10% ของสินทรัพย์รวมของธุรกิจประกันชีวิต  ส่วนการลงทุนของธุรกิจประกันวินาศภัย  1.56 แสนล้านบาท ขยายตัวจากช่วงเดียวกันของปีก่อน 15.93% คิดเป็นสัดส่วน 79.99% ของสินทรัพย์รวมของธุรกิจประกันวินาศภัย